Die breëblaarsuikerbos (Protea eximia) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom voor in Keeromsberg naby Worcester, langs die Langeberg, Outeniekwa- en Tsitsikammaberge tot by Van Stadensberg naby Port Elizabeth. Dit word ook gevind op die Waboomsberg, Rooiberg, Swartberg, Kammanassieberge en Kougaberge, asook Strydomsberg. Die plant is regop en word 5 m hoog en blom van Julie tot Desember met die hoogtepunt van Augustus tot Oktober. Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in sandsteen en kwartsietgrond op hoogtes van 0 - 1 000 m. Hierdie boom se nasionale nommer is 88.3. In Engels staan dit as die Broad-leaf sugarbush bekend. Alfabetiese lys van Suid-Afrikaanse bome Lys van proteaspesies http://pza.sanbi.org/protea-eximia http://biodiversityexplorer.info/plants/proteaceae/protea_eximia.htm http://redlist.sanbi.org/species.php?species=799-40 https://www.proteaatlas.org.za/sugar9.htm http://plantsoftheworldonline.org/taxon/urn:lsid:ipni.org:names:705788-1 https://www.treetags.co.za/national-list-of-indigenous-trees/ Wikimedia Commons het meer media in die kategorie Breëblaarsuikerbos.